
AUCTOR 


Lectori  benevolo  salutem ! 


Hiibellum  conscribere,  si  ad  doctoris  gradum  pervenire 
vis,  jam  diu  est  in  more.  Qua  de  re  vero  unicuique 
scribendum  sit,  id  saepissime  difficile  est  ad  decernendum. 
Aliquid  novi  in  lucem  proferre,  tironi  haud  facile  con- 
tingit, quia  per  quadriennium  legitimum  fore  vix  ea  con- 

i / 

cipcre  potest,  quae  ars  ei  offert.  Aequo  modo  nihil  e 
praxi  sua  nobis  reddet,  quoniam  primis  demum  rudimen- 
tis vitae  practicae  imbutus,  ea  tantummodo  posteris  tra- 
dere potest,  quae  duce  medico  annis  jam  provecto  ob- 
servavit, unde  etiam  fit,  ut  hi  libelli  raro  in  pretio  sint 
ad  litteras  pertinente.  Maxima  parte  igitur  juveni  do- 
ctoris utriusque  medicinae  gradum  petenti  nihil  aliud 
remanebit,  quam  ut  aut  ea  conferat,  q\iae  ulla  de  re 
medica  vel  chirurgica  e libris  exhausit,  aut  ut  quae 
duce  medico  peritissimo  expertus  est,  nobis  tradat.  Nunc, 
quum  a facultate  gratiosi  madicorum  ordinis  promovendi 


venia  mihi  data  sit,  diu  merum  deliberavi,  quae  res  dis- 
sertationi meae  aptissima  esset.  Ingentem  sane  thema- 

« \ 

tum  numerum  offerunt  fines  hujus  artis  inexhausti,  atta- 
men raro  thema  invenies,  quod  ulli  unquam  disser- 
tationi praescriptum  non  fuisset.  Qua  de  causa  eorum  multa 
abjeci,  et  prae  ceteris  id  elegi,  quod  agit  de  fracturis 
prope  articulos.  Minime  quidem  affirmare  volo,  ante 
ine  jam  multos  alios  eodem  non  usos  esse,  tamen  in  eo  di- 
stare inter  me  alios  existimo,  quod  theoriam  cum  praxi  magis 
connexi,  et  praecipue  casum  memoratu  dignissimum  com- 
municavi, quem  duce  maxime  venerando  meo  praeceptore 
111.  a Graefe  per  septem  menses  tractavi.  Exitum  fe- 
licem, quocum  fere  semper  hujusce  viri,  Nestoris  quasi 
chirurgiae  Germanicae,  opera  coronata  videmus,  hoc  in 
casu  quidem  non  adspicimus,  tamen  altera  ex  parte  le- 
ctori occasio  datur  admirandi  vires  naturae  meliercle  in- 
gentes, altera  ex  parte  etiam  intelliget,  quantopere  pro- 
gnosi  hujus  viri  confidendum  sit,  et  quomodo  maxima 
cum  cura  omnia  mortis  pericula  ab  illo  remota  sint, 
quibus  aegrotus  aliter  succubuisset. 

Inter  omnes  fracturas  extremitatum  corporis  humani 
sine  dubio  eae  pertinent  ad  periculosissimas,  quae  in 
propinquitate  articulorum  majorum,  vel  in  ipsissimis 
articulis  sedem  habent,  qua  in  re  chirurgi  et  nostri  et 
prioris  aetatis  expei*ientia  edocti  minime  discrepant. 
Difficultates,  quas  talium  fracturarum  sanatio  nobis  ob- 
jicit, saepius  haud  superandae  sunt  aut  saltem  videntur, 
neque  chirurgo  optimo  sui  temporis  opprobrio  esse  pot- 
est, si  in  tractatione  optima  sanatio  sperata  non  proces- 
sit, et  si,  ut  aegri  vita  tantummodo  servetur , postquam 
per  longum  tempus  lecto  affixus  plane  viribus  caruit, 
amputatio  tamen  subito  perficienda  erit.  Meherclc  do- 
lcndum  est,  quod  corpora  robustissima  atque  firmissima 
brevi  occumbunt  mortem,  neque  cum  injuria  chirurgi  tem- 
poris prioris  casus,  qui  amputationem  remissam  sequun- 
tur, coloribus  aterrimis  nobis  depingunt,  ita  ut  secundum 
praecepta  tunc  temporis  amputatio  fere  semper  statim 

institueretur.  Primus,  qui  in  scriptis  suis  monuit  tle 

periculis,  quae  hujuscemodi  fracturae  attrahunt,  fuit  Pe- 

• + * 

tit  in  libro  inscripto  »sur  les  maladies  des  os « , post- 
quam ante  ejus  tempus  millia  hominum  hostiae  ignoran- 
tiae perierant.  Post  Petit  apud  Hei  st  er  demum  lo- 
cis postea  citatis  aliquid  legimus  de  hujuscemodi  fractu- 
ris, neque  uterque  secundum  modum  tractandi  tunc  tem- 
poris pericula  nimia  aestimat,  si  exitum  fere  perpetuum 

mortem  praedicit,  et  propterea  viam  tutissimam  ad  vitam 

/ 4 

servandam  amputationem  illico  perficiebat.  Secundum 
eorum  praecepta  per  longum  tempus  tractabantur  fra- 
cturae haece , et  decessus  quique  fere  semper  post  le- 
ctum diuturnum  mortem  secum  ferebat.  Singularis  in- 
ventio pendelae  *)  demum  novam  lucem  chirurgiae  affe- 
rebat, per  eam  aperiebatur  via  tractationis  aptioris,  qua 
fracturae  vel  complicatissimae  et  prope  articulos  et  in 
ipsissimis  articulis  sine  periculo  ingenti  sanabantur. 
Maximus  sane  hominum  numerus  est,  qui  neque  vitam 
solum,  sed  meiubra  servata  etiam  ei  debent,  quod  prius 
sane  fieri  non  potuisset.  Exitus  tantum  felicissimus  fuit 
anchylosis  atque  immobilitas  membri  cum  ea  conjuncta. 
Primam  hujusce  methodi  sanandi  fracturas  ideam  dabant 

*)  Obstupesces  lector  benevole,  id  si  verbum  leges,  quo 
,,$cli\vel»e“  significare  volo,  tamen  ignosces  mihi,  nec  minus  arro- 
gantiae me  accusabis,  si  secundum  analogiam  verborum  sequela  a 
sequi,  tutela  a tutari  etc.  ete,  pendelam  a pendere,  hangen,  sclnve- 
ben,  formavi,  quippe  qui,  quantum  scio  atque  cum  viris  doctissi- 
mis liac  de  re  communicavi,  nemo  sit,  qui  terminum  technicum 
latinum  pro  germano  „Schwehe“  edidisset. 

Lo e filer,  Braun,  3Ictzlcr,  postea  praecipue  Sau- 
t e r,  inventa  simplicissima  atque  aptissima  harum  pende- 
larum  specie,  maximam  merebatur  laudem.  Quae  ma- 
china usque  ad  hodiernum  diem  aut  in  forma  prima,  aut 
emendata  a multis  aliis  secundum  negotium  quodque  ad- 
hibetur. 

Eicliheimcr  hujusmodi  machinam  perfectiorem 
tradidit,  quae  composita  secundum  Pesch  et  Braun, 
utriusque  commoda  secum  fert. 

Koppenstacttcr  aequo  modo  pendelam  nobis  re- 

, \ \ 

liquit,  quae  Sauterianae  simillima. 

De  Graefe  (Journal  f.  Chirurgie  u.  Augenhcilk. 
Bd.  IV.  Ileft  II.  S.  197)  nobis  machinam  perfectissimam 
tradit,  apta  est  ad  quemque  fracturarum  modum  cruris 
praecipue,  et  antibrachii,  atque  sine  dubio  unicuique  usui 

commendanda  esset,  nisi  pretium  ejus  magni  staret. 

¥ 

Dlayer,  memoire  sur  PIlypopathecie  ou  sur  le  trai- 
tement  des  fractures  par  la  planchette.  Paris.  Geneve  1827. 

L.  I)o  rnbliith,  Bemerkungen  iibcr  die  gcbrauch- 
liche  Bebandlungsart  der  Untcrschenkelbruche,  ncbst  Be- 
scbreibung  eines  Schwebc-  und  Streckapparates,  xvoinit 
jene  ohne  Binden,  und  schneller  ais  bisher  zu  beilen  simi. 

Eldcrton  in  Edinb.  mcdical  surgical  Journal.  1824. 
March. 

Amesburv,  on  tbe  nature  and  treatement  of  fra- 
ctures etc.  London  1827. 

Foerster’s  und  Fausfs  Schwebe  in  R i c h t c r’  s 

Ilandb  lich  der  Lchrc  von  den  Rruchen  etc.  .Seite  450 
—452. 

Mutationem  apparatus  Pracliani,  ut  in  situ  pendenti 
etiam  situs  lateralis  vicarius  permittatur,  reperimus  apud 
IV  u s l)  a u m e r in  annalibus  artis  medicatricis  universalis, 
('arlsruhe  1825.  Bd.  II.  Ileft  I.  S.  60. 

Emolumentum,  quod  aflert  haec  inventio,  haud  ma- 
gni satis  aestimandum  est  unaquaque  in  ratione.  Prae- 
terea enim,  quod  aegrotus  a maxima  dolorum  parte 
deliberatur,  quod  situs  praecipue  in  fracturis  cru- 
ris, prioribus  ferulis  munitis,  patientissimo  saepe  ae- 
gro fere  intolerabilis  erat,  etiam  alia  ex  parte  intelligen- 
dum  nobis  e.st,  quam  noxiae  atque  plane  rejiciendae  fuerint 
illae  ferulae,  illae  tegetes  stramineae,  illa  vincula  et  quae 
sunt  cetera,  et  quomodo  maxima  parte  vanitas  illarum 

fracturarum  gravium,  ad  quas  praecipue  pertineant  fra- 

/ 

cturae  obliquae,  prope  articulos,  in  articulis  et  femoris, 
prae  ceteris  in  ejus  collo,  apparatui  fasciarum  priori  ad- 
scribenda  sit.  Inflammatio  post  illas  fracturas  per  se 
jam  praegravis,  maximo  gradu  augebatur  fasciis  firmis 
atque  inperspirabilibus,  et  maximis  tantum  laboribus,  in 
fasciis  quotidie,  saepius  detrahendis  superabat  chirurgus 
illas  suppurationes,  quod  in  casu  opposito  propter  op- 
portunitatem facillime  fieri  potuisset.  Praeterea  ad  pra- 
xim  quamque  haec  methodus  tam  congrua  apta  est. 

Medicus  et  nosocomialis  et  militaris  in  bello,  quorum 

v 

singulo  saepe  maxima  hominum  copia  valde  vulnerato- 


11 


rum  sanandi  causa  traditur,  quibusque  vel  in  maximis 
sudoribus  impossibile  erat, quin  instituerent  omnia  tali  modo 
pro  tempore,  qualemcunque  res  praesentes  postulabant, 
nunc  numerum  multo  majorem  tempore  breviori  sine 
laboribus  illis  et  prospero  successu  quidem  tractare  pos- 
sunt. Aequum  commodum  pendela  in  praxi  privata  et 
praecipue  rure  praebet,  ubi  apparatus  singuli  fasciarum 
difficile  aut  minime  sunt  acquisitu,  practereaque  chir- 
urgus quoque  die  apparere  non  potest,  attamen  exi- 
tus faustus  sperandus  est. 

Quamvis  pericula  cum  fracturis  prope  articulos  con- 
juncta, quod  postea  propius  explicare  volo,  non  talia 
sunt,  qualia  e praxi  chirurgorum  priorum  nobis  tradun- 
tur, tamen  minime  credendum  nobis  est,  hac  methodo 
sanandi  nova  unamquamque  fracturam,  quaecunque  sit,  sa- 
nandam esse.  Articuli  propinquitas  semper  periculosa 

i 

est  et  manebit,  neque  quisquam  chirurgorum  celebrium 
nunc  temporis  sane  invenietur,  cui  omnia  hac  in  re  pro- 
spere successissent,  quamquam  nihil  profecto  praetermi- 
serat, quod  ars  ei  praebebat.  Celeberrimus  ill,e.Sauter 
magnam  exemplorum  copiam,  quorum  nonnulla  postea 
commemorabo,  nobis  tradit,  in  quibus  per  pcndelam  suam 
fracturas  vel  complicatissimas  maxima  cum  felicitate  sana- 
vit, silentio  vero  praetermittit  copiam  certe  haud  minorem 
casuum  hujuscemodi  successu  carentium.  Etiam  D e s aul  t 
narrat  multos  casus  praegraves,  quos  sine  ullo  periculo 
et  sine  pendela  adeo  in  extremitatibus  sanavit,  tamen  li- 

here  pericula  monet . quae  facillime  advenire  possunt. 
Unde  igitur  patet,  de  exitu  felici  talium  fracturarum, 

I 

etiamsi  essent  complicatae,  non  plane  desperandum  esse, 
quod  uterque  scriptor  modo  citatus  et  praeterea  multi 
alii  exemplis  satis  demonstrant;  tantum  vero  stat  procul 
dubio,  experimentum  hoc  saepissime  exitum  habere  ca- 

laminosum.  Sic  celeberrimus  Dcsault,  exitu  felici 

i 

inultorum  casuum,  in  quibus  fractura  erat  prope  articu- 
lum vel  in  illo  ipso,  complicata  adeo  cum  vulneribus 
magiiis,  audax,  hacccc  in  observationibus  suis  chirurgi- 
cis selectis  dicit;  «Fracturae  prope  articulos  jam  per  se 
periculosissimae  sunt,  quamvis  enim  saepissime  articuli 
mobilitatem  amittunt,  atque  semper  in  statu  illo  perma- 
nent, etiam  tendines  atque  ligamenta  alliciuntur  fere  sem- 
per quassationibus  et  disruptionibus,  unde  exoriri  solent 
dolores  gravissimi,  inflammationes,  subsultus  tendinum, 
ulcera,  gangraena  et  qui  sunt  ceteri  casus  praegraves, 
qui  aegrotum  aut  perducunt  ad  mortem,  aut,  si  aliter 
servanda  erit  vita,  amputationem  extremitatis  fractae  quam 
celerrime  poscunt.» 

Similia  etiam  dicit  cel.  B e r n st  e i n in  libro  de  fra- 
cturis et  luxationibus  atque  multi  alii  scriptores,  quo- 
rum nomina  cum  sententiis  hic  verbotenus  explicari,  li- 

/ 

belli  mei  volumen  exiguum  vetat.  Inter  omnes  vero 
scriptores,  qui  accuratiora  explicavere  hac  de  re,  Petit 
in  libro  «Traite  des  maladies  des  os«  primnm  tenet  lo- 
cum. Ei  palma  tribuenda  est,  primo  monuisse  de  peri- 


n 


culis,  quae  hujusmodi  cum  fracturis  conjuncta  sunt,  et 

I 

legimus  apud  eum  in  loco,  q\io  agit  de  fractura  femoris, 
haecce  verba:  «Quand  cette  fracture  est  si  pres  dejoiu- 

ctures,  que  1’articulation  s’inflannne,  et  qu’il  s’y  fait  des 

/ 

depots,  il  est  rare  que  la  cure  reussisse,  et  les  blaisses 

v 

perissent  par  le  devoiement,  la  fievre  lente  et  le  reflux 
des  matiers  purulentes,  qui  causent  absces  au  foie,  aux 
poulmons,  ou  dans  quelqirautre  viscere.  Lorsque  la 
fracture  est  voisine  de  1’articulation  superieure,  elle  est 
encore  plus  dangereuse.* 

Aequo  modo  monet  H eis  ter  de  periculis  post  am- 
putationem remissam,  quia  in  fracturis  prope  articulos 
ligamenta  et  tendines  quassarentur  et  disrumperentur* 
unde  exoriri  solerent  multi  casus  praegraves,  praecipue  in- 
flammationes ingentes,  ulcera,  gangraena  aut  convulsio- 
nes, quae  omnia  saepius  attraherent  mortem  aut  jacturam 
membri  fracti. 

Quibus  praemissis,  ad  explicandas  causas  me  con- 
verto, unde  in  fracturis  prope  articulos  illi  casus  modo 
commemorati  oriantur,  et  cur  fracturae  prope  articulos 
periculosiores  sint,  quam  alio  in  loco,  quin  saepius  no- 
xiores  quam  in  articulo  ipso , et  propterea  optima  via 
mihi  esse  videtur,  si  partes  prope  articulos  jacentes  ac- 
curatius inquiram,  quia  sine  dubio  ex  illis,  et  ex  earum 
connexu  atque  strictura  praecipue  periculum  illud  exo- 
riri debet. 

I ' 

Constat  articulus  quique  ex  apophysibus  oppositis 

duorum  vel  complurium  ossium  membrana  fibrosa  con- 
junctorum, quae  membrana  continuatio  est  periostii,  at- 
que ab  altero  osse  sese  extendit  usque  ad  alterum,  ita 
ut  libere  moveri  possint  superficies  oppositae.  Quae 
quidem  superficies  ne  atterantur,  cartilagine  quadam  ob- 
ductae sunt  crassitudinis  fere  duodecimae  partis  pollicis, 
quae  cartilago  iterum  obtecta  est  membrana  serosa  intime 
cum  ea  conjuncta.  Illa  membrana,  saccatim  latus  inte- 
rius articuli  circumdans,  synoviam  secernit,  unde  mem- 
branae synovialis  nomen  ei  datum  est,  et  tali  modo  im- 
peditur ossium  frictio.  Quibus  partibus  formatus  arti- 

i 

culus  praeterea  circumdatur  tendinibus,  ligamentis,  apo- 
neurosibus, bursis  mucosis,  glandulis  lymphaticis,  va- 
sis nervisque  majoribus  minoribusve.  Prope  articulos 
easdem  partes,  quas  modo  circumdantes  nominavi,  exce- 
ptis paucis,  invenimus,  praeterea  etiam  aliae  hic  positae 
sunt;  plurimae  enim  musculorum  tendines  affixae  sunt  non 
articulis  ipsis,  sed  eorum  propinquitati  potius.  Prae  ce- 
teris vero  non  praetermittendum  erit,  quod  majores 
nervi  atque  vasa  ante  articulos  in  ramos  minores  divi- 
duntur, et  hoc  quidem  in  loco  maxime  omni  tegumento 
carneo  carent,  ita  ut  aliqua  vi  adhibita,  facile  lacerari 
possint.  Quibus  sub  conditionibus  quaeritur,  num  peri- 
culosior sit  fractura  in  articulo  ipso  quam  prope  eun- 
dem. Mihi  quidem  maximis  in  casibus  fracturae  prope 
articulos  majori  cum  periculo  connexae  esse  videntur, 
quam  in  ipsis  articulis , quod  scriptores  etiam  exemplis 

satis  demonstrant.  Quassatis  vel  disruptis  nervis  majo- 

! , • i 

ribus,  facile  tetanus  et  trismus  exoriri  solent,  aut,  si 
vasa  majora  simul  cum  nervis  disjuncta  sunt,  atrophia 
membri  fracti,  etiamsi  aliter  servatio  sperari  potuisset. 
Quod  ceterum  attinet  ad  alias  partes  supra  commemo- 
ratas, invenimus  fere  easdem  aut  ejusdem  structurae  sal- 
tem, et  in  articulis,  et  prope  eos.  Habent  vero  quodvis 
nomen,  tamen  earum  vitalitatis  status  minor  est  quam 
nervorum,  vasorum  atque  musculorum,  idcirco  reactio 

inflammatoria  pro  momento  quidem  non  tam  vehemens 

> \ 

invenitur,  eo  magis  autem  inclinationem  ad  inflamma- 
tiones chronicas  negare  possumus.  Quae  vero  inflam- 
mationes chronicae  omnium  periculosissimae  sunt,  quia 
neque  solum  difficile  est  amovere  eas,  sed  propterea 
praecipue,  quia  permagnam  proferunt  suppurationem, 
quae  valde  consumit  aegroti  vires,  ita  ut  facile  provo- 
cetur febris  hectica,  cujus  exitus  semper  letalis,  nisi 
alio  modo  inflammationis  causae  tolluntur.  Omnia  quae- 
cunque modo  dixi  de  partibus  et  in  articulis  et  prope 
eos  sitis,  si  exacte  contemplamur,  maximis  in  casibus 
quidem  pericula  utraque  cum  fractura  conjuncta  haud 
longe  distare  videntur,  tamen  fracturae  prope  articulos 
majores,  inter  quas  praecipue  genu  atque  cubitum  no- 
mino , saepius  periculosiores  sunt  quam  in  ipsis  articu- 
lis, idque  ex  nulla  alia  causa,  quam  quod  vasa  atque 
nervi  majores  in  articulorum  vicinia  sese  dividunt  in 
ramos,  et  sine  dubio  trunci  cujusdam  vulneratio  pericu- 

lum  multo  majus  ad  se  trahit  quam  ejus  ramorum. 
Quarum  fracturarum  exitus  felicior,  si  morti  aliter  a e- 
grotus  evadit,  fere  semper  articuli  immobilitas  erit  (an- 
chylosis)  aut  articulus  spurius  (pseudarthrosis),  tamen 
uterque  aegroti  motus  spontaneos  impedit,  ita  ut  ma- 
ximis in  casibus  amputatio  fuisset  praeferenda,  quia  mem- 
brum  illud  hoc  modo  servatum  obstaculum  quasi  est  ad 
perficiendas  priores  functiones,  quod  praecipue  apud  ex- 
tremitates inferiores  fieri  solet.  Rarissimi  semper  exi- 
stunt  atque  manebunt  casus,  in  quibus  extremitas  ulla, 

tali  modo  fracta,  praesertim  quum  magna  vulnera  adsint, 

% 

quod  fere  semper  fit,  ita  sanatur,  ut  ^d  priorem  utilita- 
tis statum  redeat,  neque  accusandus  erit  medicus,  si  ali- 
ter spes  fallit,  quia  omnium  temporum  medici  peritissiini 
sane  exemplis  abundant,  in  quibus  exitus  erat  contra 

spem,  quamvis  in  tractanda  fractura  nihil  praetermissum 

♦ 

erat,  quod  bonum  successum  amovisset.  Qua  ratione 
non  possum,  quin  adnectam  morbi  historiam,  ubi  vel 
in  tractatione  optima  viri  temporis  nostri  excellentissimi 
a Graefe,  adhibitis  omnibus  quaecunque  offerebat  ars, 
membrum  prope  articulum  fractum  tamen  servari  non 
poterat,  sed  superatis  maximis  mortis  periculis,  ampu- 
tatio ultimum  refugium  et  sola  salus  perficiebatur. 

Inter  scriptores,  qui  accuratiora  ejusmodi  de  fractu-» 
ris  explicavere,  praecipue  Sauter  in  libello  inscripto*) 

*)  Amveisuitg  die  Bembriiche  der  Gliedmafsen , vorzuglich 
die  coinplicirlereu  ete.  etf.  zu  lieilen. 

ct  Dcsault  *)  nonnullos  memoratu  dignissimos  ca- 

/ 

sus  nobis  tradunt,  ubi  vel  prognosi  pessima  membrum 
ad  priorem  utilitatis  statum  redibat.  Sic  sanabat  Dc- 
sault fracturam  obliquam  extremitatis  inferioris  ossis 
femoris,  in  qua  condyli  simul  disjuncti  erant,  in  homine 
robusto  triginta  annorum  neque  sine  ullo  mortis  periculo 
solum  post  septuaginta  quinque  dies,  sed  extremitas  fra- 
cta etiam,  quod  attinet  ad  formam  ct  ad  usum,  minime 
cedebat  alteri. 

Ibidem  Lanzercz  quidam,  chirurgus  in  Hotel  Dieu, 
casum  memoratu  dignissimum  narrat,  qui,  nisi  exitus 
fuisset  letalis,  haud  satis  admirandus  est. 

Anus  octoginta  trium  annorum  lapsu  de  scala  fre- 
gerat femur  tali  modo,  ut  altera  fractura  obliqua  prope 
genu  articulum,  ct  altera  longitudinali , extremitas  infe- 
rior femoris  in  tres  partes  disjungeretur.  Usque  ad 
diem  sexagesimum  sextum  bene  successerat  sanatio  sine 
ullo  periculo,  ita  ut  fasciae  deponi  potuissent ; tum  exo- 
riebatur inopinato  tumor  ingens,  qui  tantummodo  supra 
extremitatem  fractam  sese  extendebat,  ita  ut  post  diem 
septuagesimum  octavum  aegi’a  lectum  relinquere  posset. 
Die  centesimo  secundo  apparebat  febris  exigua,  quam 
mox  diarrhoea  vehemens  sequebatur,  quae  quidem  post 
undecim  dies  sistebatur,  tamen  tantam  debilitatem  re- 
linquebat, ut  aegra  hydrope  atonico  universali  inde  exorto 

*)  Anserlesene  eliirurgisclie  Wahrnelunungen. 

<lie  centesimo  quinquagesimo  tertio  e ,vita  decesserit. 

Cadaveris  obductio  liaec  ostendebat:  plane  emollita 

« 

erat  cartilago  circum  fracturam,  ossa  ipsa  erant  tam  fra- 
gilia, ut  paucas  horas  post  mortem  collum  femoris  fran- 
geretur, quamvis  exigua  tantum  vis  flectendi  cruris  adhi- 
bita erat.  Tres  partes,  in  quas  extremitas  inferior  fc- 
moris  fissa  erat,  cartilagine  plane  conjunctae  erant,  ita  ut, 
nisi  hydrope  et  diarrhoea  ingenti  mors  advocata  fuisset, 
membrum  fractum  ad  integrum  rediisset  secundum  Lan- 
zerez  opinionem.  At  illa  diarrhoea  est,  quae  pertinet 
ad  pericula  post  hasce  fracturas,  et  praecipue  ad  illas 
in  femore,  itaque  haud  immerito  Petit  et  II  e i s t e r lo- 
cis supra  citatis,  ubi  agunt  de  fracturis  femoris,  men- 
tionem ejus  fecerunt,  quamvis  Lanzerez  magis  for- 
tuito exortam  illam  putat.  Haud  satis  admirandum  no- 
bis est,  quatenus  hocce  quidem  in  casu  vis  naturae  me- 
dicatrix  profecta  sit;  si  enim  perpendimus,  in  ae- 
tate octoginta  trium  annorum,  ubi  praecipue  in  tela  os- 
sea vim  productivam  vis  resorptionis  multo  superat^  ta-  ' 
men  reproductionem  ejusmodi  fuisse,  ut  callus  gignere- 
tur, haec  historia  morbi  profecto  dignissima  quae  po- 
steritati tradatur. 

Apud  S aut  er  invenimus  multos  casus,  quorum  exitum 
bonum  praecipue  pendelae  suae  adseribit,  et  id  quidem 
jure  pleno;  namque  contigit  ei,  ut  sanaret  fracturas  valde 
complicatas,  in  quibus  aliis  sub  conditionibus  amputatio 
sola  salus  fuisset. 

Sic  non  possum , quin  commemorem  accuratius  ca- 
sus cujusdam,  qui,  quod  attinet  ad  fracturam,  ei  simii- 

\ # S - 

limus  est,  cujus  morbi  historiam  adnexi.  Utroque  in 
casu  adhibebatur  pendela,  et  quidem  S a u t e r hic  primum 
periculum  fecit,  postquam  plures  dies  fasciae  frustraneae 
jam  impositae  erant,  et  prospere  successit  res;  contra 
videmus  casus  a me  commemorati  exitum  infelicem, 
quamvis  ab  initio  quidem  pendela  Graefiana,  quae  multo 
aptior  erat  ad  sanandas  hujuscemodi  fracturas  complica- 
tas quam  Sauteriana,  tunc  temporis  in  initio  demum. 

Quid  vero  est,  cur  similium  casuum  similis  tracta- 
tio non  eundem  attrahat  exitum?  interrogaret  aliquis,  et 
id  quidem  haud  immerito,  praesertim  quum  in  meo 
casu  exitu  infelici  homo  multo  robustior  esset,  et  jam 
ah  initio  machina  perfectissima  liujus  generis  adhibere- 
tur. Num  fortasse  tractatio  interna  altero  in  casu  me- 
lior fuerat?  et  id  plane  negandum  mihi  est,  sicut  hi- 
storia morbi  docebit,  causa  igitur  magis  in  vulneratione 

i 

ipsa  quaerenda  erit. 

Vir  quadraginta  quatuor  annorum,  qui  quotannis 

i ' 

febri  biliosa  laborabat,  saltu  c vehiculo  fregerat  crus  si- 
nistrum prope  pedis  articulum,  ita  ut  pars  fracta  tibiae 
superior  fere  pollicem  e vulnere  promineret,  et  pes  ad 
latus  externum  vergeretur.  Appositis  rite  fasciis,  intra- 
bant post  secundum  diem  dolores  vehementissimi,  ita  ut 

vincula  desumerentur.  Exortus  erat  tumor  ingens,  qui 

* 

plane  vetabat  applicationem  fasciarum  reiteratam;  prae- 

2* 

tcrea  ossium  dislocatio  ejusmodi  erat,  ut  pars  tibiae 
fracta  superior  pollicem  e vulnere  promineret.  Insti- 
tuta igitur  repositione,  adhibebat  S au ter  primo  pen- 
dclam  illam,  quam  postea  in  statu  perfectiori  nobis  tra- 
didit, et  commoda  fuere  maximi  momenti,  neque  enim 
remediis  externis  in  perpetuum  patebat  tumor,  sed  ve- 
tabat etiam,  quod  majoris  erat  momenti,  erysipelas  per 
totunj  crus  propter  statum  viri  biliosum  exortum,  quam- 
cunque fasciam,  et  occubuisset  sine  dubio  in  lioc  statu 
valde  complicato  aegrotus  mortem,  tractatio  si  aliter  fuis- 
set. Post  multos  labores,  quorum  singula  apud  Sau- 
ter  quisqne  legere  potest,  aeger  ad  integrum  redibat, 

idem  exitus  casui  a mq  comme- 
morato, nisi  et  quassatio  tendinum  major  fuisset,  et  quod 
multo  gravius  erat,  nisi  vasa  atque  nervi  majores  maxi- 
mis cum  musculorum  tendinibus  fuissent  diruti. 

Aequo  modo  sanabat  S a ut  er  fracturam  humeri 
prope  cubitum  cum  vulnere  complicatam,  in  quo  ma- 
gna tendinum  quassatio  adfuerat  intra  sex  hebdomades 

sine  ullo  incommodo,  quod  attinet  ad  priorenymobilitatcm. 

/ \ 

Haud  minoris  momenti  alius  casus  prognosi  valde 
dubia  esse  videtur.  Lapsu  ab  arbore  paraverat  sibi  ru- 
stica quadraginta  quinque  annorum  fracturam  brachi-. 
sinistri  duplicem.  Pertinebat  altera  fractura  ad  simpli 
ces,  et  sita  quidem  erat  duos  pollices  supra  manus  ar- 
ticulum, ubi  utrumque  os  sine  ulla  complicatione  fra 

ctum  erat,  altera  c contrario  complicatorum  numero  ad 

J 


et  obtigisset  profecto 

scribenda  erat.  Extremitas  humeri  interior  in  plures 
partes  disjuncta  erat;  pone  atque  juxta  olecranon  ver- 
sus condylum  internum  aderat  vulnus,  quo  os  fractum  di- 
gito  tangi  poterat.  Plane  abscissus  erat  condylus  inter- 
nus, qui  supra  pollicem  locum  amiserat,  ad  quem  simul 
duobus  digitis  facile  per  alterum  vulnus  penetrare  pote 
ras.  Talibus  sub  conditionibus  prognosis  valde  dubia 
ponenda  erat,  et  maxima  profecto  chirurgorum  pars  am 
putationem  statim  instituisset  ad  evitanda  pericula  per 
magna,  idque  jure  pleno,  etsi  enim  altera  antibrachii 
fractura  sine  periculo  erat,  tamen  altera  jam  per  se  cum 
eo  majori  periculo  conjuncta,  nedum  in  complicatione 
cum  altera,  neque  quisquam  negare  poterit,  inventioni 
pendelae  tantum  sanationem  talium  gravissimorum  ca- 
suum esse  adseribendam  Convenit  fere  inter  omnes 
chirurgos,  quibus  temporibus  prioribus  innotuerat  hujus 
machinae  usus,  post  amputationem  tantummodo  exitum 
felicem  esse  expectandum , et  haud  dubie  in  discrimen 
commissam  fuisse  vitam  aegri , «piis  si  aliud  quidquam 

ausus  esset.  Post  adhibitam, pemlelam  vero  magna  in  co- 

« 

pia  nobis  occurrunt  exempla , ubi  fracturae  vel  compli- 
catissimae  exitum  habuerant  felicem,  sicut  legendo  quis- 

i 

que  satis  sibi  persuadere  potest. 

Qua  igitur  re  saepe  rejicienda  erunt,  quae  plurimi 
scriptores  priores  scripsere  de  periculis  fracturarum  et 
prope  articulos  et  in  articulis  ipsis.  Loquuntur  de  gra- 
vissimis casibus,  qui  fere  semper  vitam  in  discrimen  po- 


mmtj  ct  haud  immerito  quidem,  quia  apparatus  fascia- 
rum tunc  temporis  ejusmodi  erat,  ut  remediis  externis 
difficile  in  eum  inhiberi  posset,  unde  etiam  venerat,  ut 
inflammationes  vehementes,  nisi  aliter  symptomata  ner- 

I 

vosa  intrabant,  copiosissima  cum  suppuratione  conjunctae, 
febrem  hecticam  advocarent,  cujus  exitus  semper  mors. 
IVunc  plurimi  haec  pericula  abjiciunt  , non  amplius  se- 
quuntur principia  chirurgiae  antiquioris  universalis : post 
fracturas  prope  articulos  vel  in  iis,  complicatas  cum 
vulneribus,  amputationem  solam  esse  suscipiendam,  nisi 

‘i  j • 1 1 

de  vita  desperandum  esset.  Tantummodo  si  nervi  atque 
vasa  majora  una  cum  musculorum  et  tendinum  parte, 
vel  etiam  sine  illa  lacerati  erant,  tunc  habent  eandem 
amputationis  indicationem.  Omnium  fracturarum  tamen 
una  usque  nunc  puriculosissima  est,  etiamsi  omnes  com- 
plicationes desunt,  ct  haecce  in  crure,  si  in  vicinia  genu, 
aut  etiam  magis,  si  in  vicinia  articuli  superioris  appa- 
ret, attamen  fracturam  simplicem  prope  articulum  cru- 
ris superiorem  in  instituto  chirurgico  ophthalmiatrico 
Berolinensi  111  a GraeJe  sine  ullo  periculo  sanatam 
ipse  vidi.  Jam  Petit  ct  postea  Hei  ster  jure  monent 
pericula  locis  supra  citatis.  Maxima  in  parte  fuit 
exitus  letalis  iis  in  casibus,  ubi  periculum  sanandi  hasce 
fracturas  fecerant,  exortis  deliriis,  suppurationibus  in- 
gentibus febri  hectica,  diai‘rhoeis  et  sudoribus  colliqua- 
tivis,  multisque  aliis  casibus. 

Quamquam  ex  iis,  quae  supra  dixi  atque  exemplis 


satis  illustravi,  jam  patet,  Tracturas  prope  articulos  eadem 
pericula  omnibus  in  casibus  ad  se  non  trahere,  qualia 
scriptores  antiqui  nobis  tradunt,  tamen,  adhibita  medendi 
ratione  nova  per  pendelam,  cujus  et  inventori  et  corre- 
ctoribus  maxima  mundi  gratia  tribuenda  est,  quia  hac 
re  millibus  hominum  neque  membra  solum,  sed  vita 
etiam  servabatur,  alia  ex  pax*te  existimare  non  debemus, 

* 

omnes  ad  casus  hanc  medendi  rationem  esse  aptam. 
Illis  in  casibus  tantum  adhiberi  potest,  ubi  fractura  se- 
dem habet  in  antibrachio,  praecipue  vero  in  crure,  hic 

i 

maximam  utilitatem  praebet.  Nullo  modo  applicanda 
erit  neque  humero  neque  femori.  Dzondi  in  tractan- 
dis femoris  fracturis  alium  apparatum  invenit,  qui  quod 
attinet  ad  femoris  fracturam,  pemlclae  usui  nihil  cedit. 
Di,  ersos  modos  tractandi  fracturas  propius  hic  explicare, 
usumque  uniuscujusque  perpendere,  ambitus  libelli  mei 
vetaret,  tamen  supervacaneum  esse  mihi  non  videtur,  si 
tractationem  in  pernicia  cum  tractatione  sine  adjumento 
illo  comparo.  Temporibus  prioribus,  in  quibus  chirurgi 
peiulela  carebant,  membrum  fractum,  facta  repositione, 
vinculis  circumdabatur,  insuper  applicabantur  ferulae  et 
tegetes  stramineae,  et  sic  extremitati  fractae,  talis  situs  in 
stragulo  plano  dabatur,  qualis  aptus  quisque  videbatur 
ad  sanandam  illam  fracturam.  Tali  modo  aegrotus  le- 
cto prosternebatur  per  hebdomades,  vel  menses,  leve  im- 

l 

mobilis  ut  jaceat  cogebatur,  motus  quisque  neque  dolo- 
res gravissimos  solum  efficiebat,  sed  fere  semper  dislo- 


cabantur  ossa.  Erat  fractura  simplex,  quotidie  saltem 
non  deponebatur  apparatus  fasciarum,  simulae  complicata 
erat  cum  vulneribus,  quae  per  suppurationem  tantum 
sanari  poterant,  pus  quotidie  semel  ad  minimum  amo- 
vebatur, et  sic  doloribus  ingentibus  et  dislocatione,  quae- 
cunque sit,  fasciae  deponebantur,  quae  res  maxima  obsta- 
cula sanationi,  si  ulla  speranda  erat,  opponebat.  Unde 

igitur  venit,  ut  fracturae  illae  complicatae  cum  vulneri- 

♦ 

bus  tam  ardue  et  maximis  tantum  chirurgi  laboribus  in 
integrum  restituerentur.  Inter  omnes  fracturas  compli- 
catas prae  ceteris  illae  prope  articulum  vel  in  illo  ipso 
ingentem  curam  postulabant,  quia  inflammatio  fere  sem- 
per  vehementissima  sese  offert,  et  quia  in  suppurationem 
copiosissimam  omnes  curae  conferendae  sunt,  nisi  aliter 
omnia  inflammationis  symptomata  vel  usque  ad  gan- 
graenam augeri  debent.  Quaes  omnia  incommoda  in 
statu  plane  alio  sese  in  pendela  nobis  ostendunt.  Prae- 
ter situm  commodum,  quem  aegrotus  secundum  volun- 
tatem sine  doloribus  atque  sine  periculo  dislocandi  ossa 
dare  sibi  potest,  chirurgo  in  perpetuum  vulnus  obser- 
vandum erit,  ad  quod  sine  opera  atque  difficultatibus 

i 

pervenit;  maxima  cum  facilitate  situm  quemque  aptis- 
simum extremitati  aegrae  parat,  remittit  extensionem, 
si  valde  tensum  erat  membrum,  et  pari  modo  tendit 
etiam, \ si  tam  laxum  apparebat.  Omnis  apparatus  fa- 
sciarum hic  supervacaneus,  quia  loris  in  regionibus  op- 
positis id  simplici  modo  efficitur,  quod  totus  fasciarum 

apparatus  summopere  et  incompleto  efficit.  Tegumen- 
tum fere  inperspirabile  inflammationem  per  se  jam  gra- 
vem multo  auget  et  remediis  erga  illam  adhibendis  adi- 
tum vetat,  qui  effectus  plane  contrarius  sanationi  esse 
debet,  unde  etiam  venerat,  ut  fracturae  illae  prope  ar- 
ticulos insanabiles  haberentur,  ut  pericula,  quorum  su- 
pra jam  mentionem  satis  superque  feci , coloribus  ater- 
rimis depingerentur,  et  amputatione  tantum  effugi  posso 
illa  pericula  crederentur.  Principatus,  quem  chirurgia 
nostri  temporis  in  tractandis  fracturis  tenet,  haud  satis 
magni  aestimandus  est,  nam  quis  antea  ausus  esset,  ut 
fracturam  prope  articulum  sanandi  periculum  fecisset, 
opus  frustancum  conamen  quodque  habebatur.  Mortem 
praegravem  chirurgus  quisque  vaticinabat,  si  ullo  modo 
aegrotus  amputationem  repudiassct.  Rarissimi  fuerant 
casus,  in  quibus  anchylosis  vel  pseudarthrosis  remane- 
bant. Ingens  sane  eorum  numerus  est,  quos  ex  tempo- 
ribus prioribus  jam  mutilatos  videmus.  Quam  multis 
brachium  atque  crura  nunc  servarentur,  quorum  corpo- 
ribus cultro  prius  eripiebantur! 

Utrum  amputatio  sit  instituenda  nec  ne , sae- 
pissime difficile  est  ad  decernendum,  et  peritissimus  ips«i 
chirurgus  omnium  temporum  omnihusque  chirurgiae  ad- 
jumentis instructus,  interdum  haesitabit,  quid  sit  facien- 
dum. Membrum  servandum  plurimis  in  casibus  totam 
vitae  felicitatem  homini  alicui  reddit  .aut  perdit.  Itaque 
chirurgus  quisque  conscribendis  illis  casibus,  qui,  quod 

attinet  ad  sanationem,  prognosin  valde  dubiam  habebant, 
studere  debet,  ut  medicus,  annis  atque  experientia  non- 
dum provectus,  discat,  quousque  eundum,  et  quomodo 
naturae  viribus  fidendum  sibi  sit;  in  proverbio  enim 
est:  «occidit  qui  non  servat « , et  jure  pleno  quidem. 

Qualis  dux  in  pugna,  talis  chirurgus  in  rebus  decernen- 
dis subitaneis:  paucae  horae  saepe* vitam  aut  mortem  de- 
cernunt. Mirae  chirurgorum  priorum  sententiae  sunt  de 
cartilagine  fracturarum  prope  articulos  vel  in  articulis; 
putabant  enim,  materiam,  quae  cartilaginem  formaret,  ef- 
fluere in  articulorum  cavitates,  tamen  opinio  haec  ima- 

f 

ginatione  tantum  provocatg  mihi  esse  videtur,  praxis 
quotidiana  contrarium  nobis  docet.  Optimum  argumen- 
tum fracturae  patellae  atque  olecrani  sine  anchylosi  sa- 
natae edunt,  quorum  exempla  permulta  apud  nostri 
temporis  scriptores  nobis  occurrunt.  Cadaverum  disse- 
ctio praeterea  docet,  eo  in  loco,  ubi  fractura  prope  ar- 
ticulos adfuisset,  pro  sperata  tuberositate  in  recenti  os- 
sium connexu  sulcum  magis  minusve  profundum  adesse. 
Anchylosis  tantummodo  inflammatione  diuturna  provo- 
catur, mutatur  atque  degeneratur  membrana  articulorum 
intima,  partim  diruta  per  suppurationem,  partim,  quia 
materia  lymphatica , quae  in  cavitates  sese  effun- 
dit, ibidem  obdurescit,  obductam  membranam  synovia- 
lem  mechanico  modo  inutilem  reddit. 

Admirandus  nobis  ille  status,  quem  supra  pseudar- 
throsis nomine  significavi ; propterea  mihi  liceat,  aliquid 

hac  de  re  ut  loquar.  1’arles  oppositae  ossis  fracti  enim 
mobiles  manent,  ita  ut  extremitatis  usus  aut  partim  aut 
plane  impeditus  sit.  Amittit  uterque  finis  fractus  aspe- 
ritatem et  obducitur  cartilagine  in  forma  tereti.  Velat 

l 

partes  molles,  quae  circumdant  ossa,  tela  cellulosa,  quae 
talem  crassitudinem  atque  tenacitatem  paullatim  accipit, 
ut  nihil  cedat  membranae  fibrosae,  in  quo  sacco,  a na- 
tura artificialiter  formato,  ossa  libere  moventur,  sicut  in 
articulo.  Causa  hujuscc  formationis  quaerenda  est  in 
disharmonia  aliqua  ossificationis  impeditae  cum  nimia 
resorptione  ossium.  Kluge  in  chirurgia  universali  dicit, 
illum  axdiculum  spurium  aequare  verum,  quod  Cel.Che- 
litis  merito  in  chirurgia  sua  plane  negat.  Quae  pseudar- 
throscs  fere  omnibus  in  ossibus  longis  occurrunt,  saepissime 
vero  videmus  in  humero.  Experimentum  sanandi  eas  ma- 
ximo successu  interdum  suscipitur,  et  eo  nititur,  ut  superfi- 
cies cartilagide  obductae  in  sejunctionis  statum  recentis 
mutentur,  id  est,  ut  in  iis  magna  inflammatio  provoce- 
tur, quae  optime  per  frictionem  reiteratam  superficiorum 
oppositarum  efficitur,  aut  per  resectionem  utriusque  par- 

I 

tis  fractae  aut  per  setaccum,  quod  quotidie  trahitur  per 
mediam  pseudarthrosin. 

HISTORIA  MORBI. 

Christianus  Traenkel,  vir  valde  robustus,  XXXIV 
annorum,  recipiebatur  in  institutum  chirurgico  - ophthal- 
miatricum  universitatis  Berolinonsis  propter  fracturam 
cruris  sinistri  complicatam,  quae  exorta  erat  per  lapsum 

de  aedificio  aliquo.  Fractura  circiter  duos  pollices  supra 
pedis  articulum  tibiam  et  aliquid  altius  fibulam  disjun- 
ctis pilane  ossibus  corripuerat.  Pes  fere  in  angulo  recto 
erat  curvatus  ad  interius  cruris  latus,  et  pars  ossium 
fracta  superior,  in  pollicis  longitudine  prominens,  disjun- 
xerat partes  adjacentes  molles.  Num  articuli  capsula  esset 
affecta  nec  ne,  tunc  perscrutari  non  poterat,  partim  pro- 
pter vulneris  angustias,  partim  propter  sanguinem,  cujus 
permultum  effluebat  e vasis  ruptis,  et  propter  tumorem 
haud  inanem.  Tantum  stabat  procul  dubio,  quassatio- 
nem atque  disruptionem  partium  mollium  ingentem,  prae- 
cipue tendinum  hic  fuisse,  ita  ut  secundum  indicationes 
chirurgiae  antiquioris  atque  recentioris  amputatio  subi- 
tanea hujus  extremitatis  fuisset  indicata,  quia  fere  sem- 
per  remissa  amputatione  post  hujusmodi  vulnerationes 
exitus  fuerat  letalis.  Sine  dubio  quidem  apud  scripto- 
res, ut  supra  jam  dictum  est,  occurrunt  exempla,  in  qui- 
bus post  vulnerationes  vel  gravissimas  membrum  erat 
servatum,  tamen  hujuscemodi  conamen  vitae  servandae 
periculosissimum  neque  solum  esse  potest,  sed  fere  sem- 

per  est.  Quibus  omnibus  hoc  in  casu  accuratissime  per- 
pensis, homini  illi  offerebatur  amputatio,  quam  pertina- 
cissime abjiciebat,  unde  nihil  aliud  remanebat,  quam  ut 
quaecunque  tali  in  casu  praebebat  ars,  adbiberentur.  Pro- 
pterea  membro  fracto  in  pendela  Gracfiana,  omni- 
bus casibus,  qualescunque  sint,  si  quidem  omnino  sana- 
tio sperari  potjjst,  sine  dubio  aptissima,  situatio  dabatur 

idonea.  Dilatato  vulnere,  pars  ossis  fracti  incarcerata 
aeque  ac  tumor  magis  magisque  increscens  libere  po- 
nebantur , aequo  modo  instituebantur  fomentationes  fri- 
gidae. Interne  methodus  antipblogistica  venaesectioni- 
bus  reiteratis,  JYitro  cum  Natro  sulphurico  et  diaeta 
parca  adhibebatur.  Sub  suppurationis  stadium  intravit 
febris  gravissima  deliriis  cum  ingentibus.  Pus  copio- 
sissimum tenuissimum,  atque  vulneris  habitus  malignus  ma- 
gnam gangraenae  inclinationem  ostentabat,  cui  interne 
Acido  phosphorico  cum  Cliina,  externe  empasmate  pul- 
vere carbonum  ligni  tiliae  obveniebatur.  Quamvis  hac 
tractatione  partes  in  superficie  mortificatae  amoveban- 
tur, tamen  nihilominus  inponebantur  fines  febri  semper 
magis  accrescenti,  cui  indoles  nervosa  minime  defuit; 
namque  pulsus  parvus  frequentissimus,  lingua  sicca  at- 
que ruberrima,  nec  minus  defuere  deliria  praegravia  et 
subsultus  tendinum  extremitatum  superiorum  et  inferio- 
rum. Ilaud  immerito  suspicio  aderat  tetani  atque  tris- 
mi  advenientis,  quod  ejusmodi  in  vulnerationibus  facil- 
lime fieri  solet.  Diffidebantur  cultro  Bloe meri  ano 
plures  fistulae,  quae  per  suppurationem  exortae  erant. 
Propter  magnum  torporem  obtegebatur  vulnus  carpia 
decocto  Chinac  cum  tinctura  Myrrhae  liquefacta,  interne 
sumpsit  aegrotus  Valerianam  cum  elixirio  acido  Halleri. 
Pars  tibiae  factae  prominens,  ut  quam  celerrime  morti- 
ficaret, illinebatur  mixtura  c tinctura  Euphorbii,  tinctura 
Cantharidum  et  Spiritu  Sulphurico  aethereo  ^ partes 

aequales.  Qua  ratione  augebatur  quidem  vulneris  vita- 
litas, minime  vero  processit  nec  amovere  symptomata 
nervosa,  neque  exfoliare  partem  ossis  fracti  prominentem, 
quam  ob  rem  resecabatur  illa  pars  prominens,  ut  desi- 
neret irritatio  musculorum  tendinumque  adjacentium.  Ta- 
libus sub  conditionibus  aegroti  status  universalis  ad  pes- 
simum pervenit,  ita  ut  quotidie  ejus  decessus  e vita  es- 
set sperandus.  Attamen  inopinato  e morte  evasit.  Pulsus, 
cujus  ictus  fere  innumerabiles  fuerant,  tardior  atque  ple- 
nior, lingua  usque  eo  valde  sicca  atque  ruberrima,  hu- 
mida  atque  pallidior,  deliria  et  subsultus  tendinum  rario- 
res. Aequo  modo  regrediebantur  etiam  vires,  usque  eo 
ad  ultimum  redactae.  Gignebatur  in  vulneris  superficie 
granulatio  valde  luxuriora,  quamvis  e profundo  permul- 
tum puris  tcnuissiipi  ac  pessimi  odoris  emanabat.  Calca- 
riae chlorinicae  solutio  erat  sine  successu,  quoniam  ten- 
dinum inflammatio  quotidie  adaucta  quasi  suppurationis 
focus  esse  videbatur,  unde,  licet  factae  essent  plures  aper- 
turae in  contrario,  tamen  exoriebantur  infiltrationes  pu- 
ris in  partes  incolumes  prope  jacentes,  et  praecipue  ad 
surae  musculos.  Tumor  paullatim  sese  extendebat  magno 
ambitu  usque  ad  genu,  in  quo  multi  dolores  torquebant 
aegrotum*  Rebus  ita  seseu  habentibus  quum  servatio  ex- 
tremitatis  fractae  sperari  non  amplius  posset,  inflamma- 
tione magis  magisque  procedente,  etiam  viribus,  aliquo 
ex  tempore  satis  regressis,  labefieri  incipientibus,  haud 
minus  intrante  febri,  ultimum  refugium  atque  Sola  salus, 

nisi  mortem  haud  longinquam  obire  vellet  aegrotus, 
proponebatur  amputatio,  cui  tunc  demum  assensit. 

Qua  in  regione  vero  amputatio  illa  esset  insti- 
tuenda, difficile  erat  dictu.  Secundum  symptomata  lo- 
calia sine  dubio  fuisset  perficienda  in  femore,  quoniam 
usque  ad  genu  omnes  partes  affectae  erant  inflammatione, 
et  praecipue  oedema  frigidum  ad  locum  illum  erat  pro- 
gressum. Tamen  alia  ex  parte,  aegrotus  ne  in  posterum 
laboribus  perficiendis  nimis  impediretur,  quantum  fieri 

poterat,  servandum  erat  genu.  Utroque  accuratissime 

» 

perpenso,  perficiebatur  amputatio  in  crure  prope  genu 

^ / 

articulum  [prognosi  valde  dubia,  quia  sanatio  quidem 
sperari,  minime  vero  certo  praejudicari  poterat,  partim 
propter  oedema,  partim  vero  propter  inflammationem  ad 
genu  jam  progressam.  Neque  fefellit  medicorum  spes, 
quamvis  per  longum  tantum  temporis  spatium,  neque 
sine  multo  mortis  periculo.  Namque  occurrebant  buic 
malo  per  se  jam  praegravi  inulta  alia,  quae  morbi  sta- 
tum valde  complicatum  atque  calaminosum  reddebant. 
Inter  quae  pseudoerysipelas  per  totum  femur,  conjunctum 
cum  suppuratione  copiosissima,  quae  aegroti  vires  atque 
vitam  ad  minimum  redigebant,  primum  tenebant  locum. 
Attamen  indefessis  medicorum  laboribus  superabantur 
omnes  bae  difficultates'  gloriosissime.  Salvus  reliquit  aegro- 
tus institutum,  in  quo  per  novem  menses  maximis  in  peri- 
culis morabatur,  et  quod  sine  dubio  suscepta  illico  ampu- 
tatione, in  quarta  hujuscc  temporis  parte  fuisset  factum. 

VITA. 

Ego  H enr  1 e u s , Augu s tu  s Leopoldus  Harting,  anno 
MDCCCXI.  «lie  XV.  mensis  Aprilis  Berolini , a patre  Augusto, 
quem  ex  undecim  annis  jam  morte  praematura  milii  ereptum  lu- 
geo, et  matre  dilectissima  Augusta,  egente  Lerch,  quae  adhuc 
vivit,  natus  et  confessioni  evangelicae  addictns  sum.  Primis  litte- 
rarum rudimentis  imbutus,  gymnasium  Berolinense  adii,  iisque  lit- 
teris, quae  ad  studia  academica  viam  aperiunt,  incubui.  Anno 
BIDCCCXXXI.  instituti  medico-chirurgici  Friderici-Guilelmi  civi- 
bus cum  testimonio  maturitatis  adscriptus,  per  quadriennium  utrius- 
que  medicinae  studiis  me  tradidi,  atque  liisce  virorum  illifMrissi- 
iuoruin  praelectionibus  exercitationibusque  interfui.  Cei.  Wolff 
sen,  de  liodegetice,  logice  et  psychologia ; Cei.  Turte  de  phy- 
sice, chemia,  pliarmaeia;  Beat.  Hermbstaedt  de  chemia  phar- 
maceutica; 111.  Linkiile  botanice  ,.  toxicologia  , historia  naturali; 
Beat.  Rudo  Iphi  dtg.qsfleologia,  de  anatomia  torporis  Immani  uni- 
versali, de  anatomia  organorum  sensuum  fbetusque^iumani , de 
psychologia,  de  encvclopaedia  et  methodologia  medica;  Beat  R u - 
dolplii  et  III.  Sclilemm  de  arle  cadavera  rite  dissecandi;  Cei, 
Eck  de  physiologia,  111.  Fr.  Hu^land  de  palhologia  generali, 
semiotice,  therapia  tam  generali  quam  speciali;  111.  Hom  de  pa- 
thologia  speciali,  de  morbis. mentis  atque  syphiliticis;  111.  OsaVm 
de  materia  medica;  Casper  de  medicina  forensi  et  de  arte 

formulas  medicas  concinnandi;  111.  Kluge  de  arte  fascias  rite  ap- 
plicandi, de  arte  obstetricia,  de  chirurgia  generali,  de  ossibus  fra- 
ctis et  luxatis,  de  akiurgia ; 111.  Juengken  de  akiurgia  et  chir- 
urgia speciali;  111.  H eck  er  de  Celsi  libris  atque  Burserii  insti- 
tutionibus; Cei.  Froriep  de  anatomia  chirurgica.  Adfui  etiam 
exercilationibns  practicis  ad  medicinam  forensem  111.  AVagner. 
Exercitationibus  clinicis  medicis  111,  Bartels,  Cei.  Truestedl, 
Cei,  AVolff;  chirurgicis  111.  Rusi;  chirurgico  - Ophthalmia  tricis 
x 111.  de  Graefe;  ophtlialmiatricis  111.  Juengken;  obstetriciis 
111.  Kluge  interfui. 

In  re  veterinaria  audivi  Cei.  G u r 1 1 de  zootomia;  Cel.Reck- 
leben  de  epizootis  et  zoodiaeta ; Cei.  Naumann  de  equorum 
forma  externa  et  habitu,  et  frequentavi  clinicum  veterinarium  CeL 
Hertwig. 

Studiis  absolutis,  in  nosocomio  Caritatis  per  menses  septem 
medico-cliirnrgi  inferioris  muneribus  functus  sum. 

Tentaminibus  philosophico  et  medico  et  examine  rigoroso  ab- 
solutis, spero  fore,  ut  dissertatione  thesibusque  defensis,  summi  in 
medicina  atque  chirurgia  honores  in  me  conferantur. 


THESES  DEFEVDEXDAE. 

1.  Prima  intentio  in  faciei  vulneribus  semper  peteuda. 

2.  Exstirpatio  optima  via  ad  amovenda  lipomata. 

3.  In  morbis  syphiliticis  hydrargyri  usus  internus  reprobandus. 

4.  F»  bribus  asthenicis  sanguinis  detractio  per  venaesectionem  noxia. 

